BH ขาขึ้นรอบใหม่! เด้งแรง 4% โบรกฯชี้ราคาหุ้น Laggard แนะซื้อเป้า 230 บ.
BH ขาขึ้นรอบใหม่! เด้งแรง 4% โบรกฯชี้ราคาหุ้น Laggard แนะซื้อเป้า 230 บ. โดย ณ เวลา 11.15 น. อยู่ที่ระดับ 199.50 บาท บวก 7.50 บาท หรือ 3.91% ด้วยมูลค่าซื้อขาย 627.20 ล้านบาท
10 ม.ค. 2561

ผู้สื่อข่าวรายงานว่า บริษัท โรงพยาบาลบำรุงราษฎร์ จำกัด (มหาชน) หรือ BH ณ เวลา 11.15 น. อยู่ที่ระดับ 199.50 บาท บวก 7.50 บาท หรือ 3.91% ด้วยมูลค่าซื้อขาย 627.20 ล้านบาท

บล.เมย์แบงก์ กิมเอ็ง (ประเทศไทย) ระบุในบทวิเคราะห์ฯแนะ”ซื้อ”หุ้น BH หลังมองว่านับตั้งแต่ต้นไตรมาส 4/60 จนถึงปัจจุบันหุ้น BH เป็นหุ้นใหญ่ที่ราคาหุ้น Laggard SET สูงกว่า18% สะท้อนมุมมองผลประกอบการไตรมาส 4/60 ที่ได้รับผลกระทบจากการปรับซ่อมบำรุง เพื่อเพิ่มจำนวนเตียงจากผู้ป่วยนอก (OPD) เป็นผู้ป่วยใน (IPD) ซึ่งมองว่าราคาหุ้นได้ปรับลงสะท้อนประเด็นดังกล่าวไปแล้ว และมองเป็นผลกระทบในช่วงสั้นเท่านั้น
แต่ในระยะยาวมีมุมมองเชิงบวก สนับสนุนจากเป็นเรื่องปกติที่โรงพยาบาลขนาดใหญ่ดำเนินการดังกล่าวเพื่อขยายอัตรากำไร และคาดว่าบริษัทจะปรับเพิ่มค่ารักษาพยาบาลประมาณ 5-6% ส่งผลให้คาดอัตรากำไรก่อนดอกเบี้ยจ่าย,ภาษี,ค่าเสื่อม และค่าตัดจำหน่าย (EBITDA margin) มีโอกาสทำระดับสูงสุดเป็นประวัติการณ์ที่ 35% พร้อมคาดกำไรปี 2561 เติบโตประมาณ 10% ที่ 4.4 พันล้านบาท โดยให้ราคาเหมาะสม 230.00 บาท/หุ้น